कार्यक्रम की शुरूआत महाविद्यालय के चीफ प्राक्टर डा धीरेंद्र सिंह द्वारा उपस्थित जन-समूह को ‘जल संरक्षण’ की उपयोगिता से अवगत कराकर की गयी। एलएल.बी. के विभागाध्यक्ष प्रशांत मावी ने पेय-जल की उपयोगिता दर्शाते हुए समाज के प्रत्येक सजग व्यक्ति को समाज का मार्गदर्शक बनने का आह्वान किया। डा. मुनीश कुमार शर्मा ने मानवीय जीवन में जल की उपयोगिता एवं जल-संग्रह की विभिन्न संभावित विधियों की जानकारी दी।